Hej, det er mig, Miranda.
Jeg vil lære jer, hvordan I holder fødderne varme, når I har sandaler på.
Det vil alle bare vide. Så vil I gerne kende hemmeligheden?
Til den her undervisningsfilm skal I bare bruge et par sandaler
og selvfølgelig nogle strømper.
Først tager man strømpen, du...
- Tak! - Hvad?
Det mangler ligesom noget. Jeg kan ikke finde ud af hvad.
Jeg nåede aldrig til,
hvor jeg klemmer remmen ind mellem tæerne. Se her.
Det ved jeg godt, men det har bare ikke samme punch
som den gratis stemmetræningsvideo.
- Den ville have været enormt... - Nej!
Den video afslører mine sangtricks.
Du lægger den ikke ud.
Men du har jo lige været æresgæst ved optoget!
Når man er på toppen, er der langt at falde.
Én lillebitte fejl kan hurtigt vælte dig ned fra berømmelsens trone.
Det er derfor, den næste video, vi laver, er nødt til at være den bedste.
Ja, du har ret. Hvilke idéer har du?
Hvad med en afgiftsfri syngevejledning?
Det er sgu da det samme!
Hvad så med en pengefri, direkte...
melodisk råbeoplevelsesvideo?
Hvad betyder melodisk?
- Sang. - Nej! Det er det samme igen!
Find på noget andet.
Tænk nu over det, Miranda!
Goddag med dig.
Havde du noget, du gerne ville sige?
Det var vist godt, at jeg ordnede de malerier for dig.
Normalt når nogen hjælper en ind på en kunstskole, plejer man at sige tak.
Hallo? Jorden kalder Emily!
Jeg kom ikke ind på kunstskolen.
Hvad?
Jeg brugte næsten en time på at ordne de malerier.
Ordne dem?
Du ødelagde dem.
Emily, så du ikke al glimmeret og makaronierne?
De blev meget flottere, efter jeg fik fat i dem. Jeg hjalp dig.
Jeg havde lagt alt i de malerier, og du ødelagde dem, Miranda.
Dem alle sammen.
- Det er jeg ked af. - Er du virkelig?
Eller er du bare så dum, at du troede, du hjalp mig?
EN ORIGINAL SERIE FRA NETFLIX
NATURLIG SMUK INGEN PORNO
- Er den til mig? - Ja.
- Flot butterfly. - Tak.
Jeg havde en hat, der passede til, men den er væk.
Hvad hulen er det? Hvor er min Kolde Tæer?
Det er en Kold Rose.
Jeg har selv lavet den. Det tog lang tid.
Du ved, hvad jeg altid bestiller.
En Kolde Tæer, tak.
Jeg glæder mig til vores date i aften.
Det burde du også.
Jeg arbejder stadig på detaljerne.
Jeg håber, det bliver godt.
Der står meget på spil.
Jeg er jo berømt nu, så jeg kunne date, hvem jeg ville.
Desuden er jeg en dame.
Det ved jeg godt.
Så find hellere på noget rigtig romantisk.
Invitér mig på en fin restaurant eller...
lej en hoppeborg.
Restaurant.
Hej, dig kender jeg da fra kirken. Du hedder Amanda, ikke?
Han kender stadig ikke dit navn. Hvor uforskammet.
Og du hedder Patrick.
Han kunne huske det.
- Lad mig få en ispind, Patty. - Du må få den her.
Jeg har slet ikke slikket på den endnu. Medmindre...
Vil du gerne have det?
Tak, Amanda. Så sparer jeg da de penge.
Det var godt.
Uskyld elsker kolde godbidder.
Du, Owen.
Vil du knalde min boble?
Patrick! Hvor kunne du? Den boble var til Owen.
Bare rolig, jeg puster en ny til dig.
Nå, I to, jeg må videre.
- Men hvor skal du hen? - Jeg skal noget.
Noget? Jeg elsker noget. Hvad er det?
Det er en lydprøve til min cd-udgivelse.
Festen er på Thea, så det er ret stort.
Det er i aften, hvis I vil med.
Vi skal noget i aften.
Okay. Det er fint.
Vi ses, Amanda.
Thea Foss-teateret?
Hvad pokker?
Onkel Jim!
Hr. Onkel, må jeg lige spørge om noget, inden Miranda kommer tilbage?
Kom herned og gem dig!
Her, vi må gemme os!
Gem dig, Patrick. Skynd dig!
Gem dig! Kom nu, skynd dig!
Jeg forsøger at optage en viral video med Miranda.
Hvis hun ser os, virker spøgen ikke.
- Må jeg bede dig om et godt råd? - Hvor tit skal jeg sige det?
Ingen er mere kvalificeret til at give gode råd end onkel Jim.
Ja, selvfølgelig.
Ser du, Miranda har sagt ja til at tage på date med mig.
Og mit primære mål er at sørge for, at hun er glad.
Har du nogen råd til, hvilke aktiviteter hun vil synes om?
Farsadlen.
- Hvad? - Farsadlen.
Lige siden hun var lille, har hun altid været gladest for farsadlen.
Jeg synes ikke, det vil være passende, hvis Miranda rider på mig.
Hvorfor er det ikke passende?
Vi er ikke i familie.
Nej.
Og så siger hun, at hun vil have en hoppeborg.
Selvfølgelig.
Men hvilken slags hoppeborg vælger man til en pige?
Hvis jeg får en dinosaur-borg, sender det så det forkerte budskab?
- Ja. - Onkel Jim!
Onkel Jim!
Pokkers!
Hvad er det her? Hvorfor skal jeg ikke optræde der?
Du kan optræde, hvor du vil.
- Du sagde, det teater var umuligt at få. - Ja, de tager kun berømte ind.
- Hvad? - Altså berømt i traditionel forstand.
Ikke pop- eller internetstjerner.
De er meget snæversynede.
Undskyld mig? Jeg er berømt.
Jeg har gennemført din Femtrinsplan plus et optog!
Jeg burde leve et liv i berømmelse og luksus.
Men du prøver hele tiden at få mig tilbage til trin et.
Du har ret. Undskyld.
- Jeg skaffer dig en aften derinde. - Tak.
Jeg fik det ikke.
TAL MED DINE NÆRMESTE OM NYRESYGDOM
ER DET NORMALT AT FRYGTE BEHANDLING?
Emily.
Jeg er ked af, at jeg ikke altid ved, hvad jeg skal sige.
Men sandheden er, at du er meget stærk.
Og jeg er nødt til at fortælle dig noget.
- Jeg har sådan et syndrom... - Hold nu op, mor.
Jeg gider ikke høre mere om dine indbildte lidelser.
Hvad?
Hvor skal du hen?
- Jeg flytter over til far. - Hvad?
Hvorfor taler du stadig med din far?
Fordi jeg vil flytte derover, og han sagde ja.
Du ved ikke, hvordan han er!
Han er anderledes end alle andre her.
Hvad så med os?
- Vi har brug for dig. - Mor!
Jeg kan ikke blive ved med at rydde op efter dig.
Jeg vil ikke leve i frygt for, at nogen limer makaroni på alle mine ting.
THEA FOSS-TEATERET
BILLETLUGE
- Kan jeg hjælpe dig? - Hej, jeg hedder Miranda.
Min manager har ringet om at få booket en koncert?
Du mener din onkel. Jeg sagde, at det var udelukket.
- Hvad hulen? - Hej!
Hej, Owen. Godt, du kom.
Jeg prøver at booke et show, men damen er så irriterende.
Claire? Nej, Claire er alle tiders. Hun solgte alle mine billetter på tre timer.
Det var ikke så svært. Du er så talentfuld.
Jeg synes, du er mere talentfuld, end hun synes.
Tak, søde.
- Søde? - Kender du det menneske?
Amanda? Ja.
Det er ret svært at glemme Amanda.
Hold da op.
Fortæl hende, hvor god jeg er, så jeg kan optræde her.
Jeg så hende optræde til en begravelse forleden dag,
og hun chokerede virkelig folk.
Det var ret vildt.
Jeg fik folk til at græde.
Det gjorde du sikkert.
Vent. Jeg har en idé.
Jeg har en stor nyhed i aften til sidst i koncerten,
og jeg kunne godt bruge noget vildt, og du ville være perfekt.
Først tak, fordi du erkender, at jeg er perfekt.
Og for det andet vil jeg rigtig gerne.
Du kommer på scenen og optræder.
Får folk til at grine og bang! Så kommer jeg med min overraskelse.
Grine?
Mener du ikke kærtegne folks ører med min forjættende søde stemme?
Kan du se, hvad jeg mener?
Hun er for sej! Kan du det? Det skal du. Det er helt perfekt.
Altså det hele går lidt stærkt, Owen.
Selvfølgelig gør jeg det på grund af vores forhold.
Jeg kender en god kærlighedssang.
Ja. Det ville være fantastisk!
- Vi ses senere. - Ja.
Vi ses senere.
Vi ses rigtig godt.
Ja...
Vi ses.
Så du, hvordan han kiggede på mig?
- Ja. - Åh, du store.
Det kilder helt i maven.
Goddag og velkommen til vores date.
- Mor. - Ja.
Jeg optræder på Thea Foss-teateret i aften.
Fint.
Hørte du, hvad jeg sagde? Thea Foss-teateret.
Der er udsolgt. Det bliver kæmpestort for min karriere.
Ja.
Har du set min taske?
Hvad? Hvorfor skifter du emne?
Der er den.
Du kommer da, ikke?
Det kan du tro.
Hvorfor går du så mærkeligt? Har du fodvorter igen?
Hvis du går med bare tæer, og jeg får det,
så bliver jeg skidesur på dig!
Miranda, jeg ringede til teateret, og de giver sig ikke.
Men ved du hvad? Det gav mig en fantastisk idé.
Vi går tilbage til trin et og laver endnu en viral video.
Men denne gang skal den være større!
Så vil de trygle dig om at optræde på den scene!
- Drop nu den virale video! - Nej, jeg har lavet en original sang.
Den bliver garanteret viral. Den hedder "Hvor er mine baes?"
Det er en elendig idé. Hvad hulen er en bae?
Det ved jeg ikke. Men hvad så med den her idé?
Vi filmer dig, mens du svømmer i et badekar fyldt med slushice.
Onkel Jim. Det er ikke engang sommer.
Her er en idé, jeg fik i går aftes. En kanel-udfordring.
Lad mig standse dig der. Jeg tog ned på teateret og fik en koncert.
- Gjorde du? Uden mig? - Ja, det gjorde jeg!
Uden dig. Jeg har en koncert i aften. Tak, fordi du sagde, at det var umuligt.
Jeg troede, det var umuligt.
Owen hørte min stemme, og det var nok.
Han nærmest tryglede mig om at komme til hans koncert i aften.
Hvad siger du så? Han synes, jeg er perfekt.
Sagde han det? Sagde han, at du var perfekt?
Ja. Han ser den ægte mig.
Måske misforstår du ham, Miranda.
Helt ærligt, Emily.
Nogen er vist misundelig, fordi jeg snart bliver berømt,
og fordi alle agenterne og managerne opdager mig i aften,
og så glemmer jeg alle jer ligegyldige mennesker.
Miranda, jeg tror måske, Emily har ret.
Emily, hvorfor skræmmer du folk?
Du er bare sur, fordi mine drømme går i opfyldelse,
og jeg har forelsket mig, og den dumme kunstskole gav dig afslag.
Farvel, Miranda.
Nå da.
Nogen er vist gnaven.
Så du hende med den store taske bøger?
- Sådan en nørd! - Nørdalarm!
Bogsviner.
Men jeg tror, at Emily har fat i noget.
Du behøver da ikke folk fra pladebranchen.
Du har et hemmeligt våben.
Hans navn er onkel Jim. Nu laver vi den virale video.
Nej!
Fint, så gør det!
Jeg gør det! Jeg har styr på det!
Du skal bare bekymre dig om din optræden i aften.
Så tager jeg mig af den virale video.
Owen! Jeg gjorde lige en storslået entré, og du så det slet ikke!
Gider du godt se herop? Nu gør jeg det igen.
Hej med dig.
Hej, April, hvad så?
Er du spændt?
Owen!
Hej!
Hvad snakker I om?
Jeg ville bare sige knæk og bræk, skat.
Tak. Det gør vi begge to, "skat."
Vi ses derude.
Hvor er det sødt af dig at være venlig over for de små fans.
Ja.
Lad mig lige forklare det hele.
Din optræden vil komme helt bag på dem alle sammen.
Og tanken er, at de aldrig ville have forventet et frieri.
Et frieri?
Ja, men det er en overraskelse. Så sig ikke noget til April.
Hvorfor skulle jeg det?
Giv mig den her, når du har sunget.
Men du må ikke kigge.
Hold da op! Det er helt uventet!
Det er jo sindssygt!
Godt. Vi ses derude.
Super! Det er en aftale.
Det er en aftale. En aftale.
Hej, Miranda, du er lidt sent på den. Er alt i orden?
Ja. Der er sket meget i dag.
Jeg fik vildt travlt.
Nå, det...
Det gør ikke noget. Er du på vej nu?
Jeg er nødt til at aflyse.
Så...
Du kommer altså ikke.
Det gør ikke noget. Vi gør det bare igen snart.
Selvom det nok vil tage lidt tid at spare op til lige netop den her plan...
Men det er fint.
Patrick.
Jeg tror ikke, det går.
Hvorfor ikke? Hvad er der sket?
Jeg er sammen med Owen nu.
Hvad?
Jeg kan godt lide dig, Patrick.
Men jeg må være smart omkring mit kærlighedsliv.
Jeg kan jo ikke date en taber. Det er ikke godt for min karriere.
Da jeg sagde ja til vores date,
anede jeg slet ikke, at Owen var interesseret i mig.
Jeg må satse på ham.
Vi kan blive det kendispar, jeg altid har vidst, vi kunne blive.
Men du og jeg kan stadig være venner.
Nej, Miranda.
Det tror jeg ikke, vi kan.
Tusind tak, fordi I er kommet til udgivelsen af min cd.
Jeg har en fantastisk koncert til jer i aften.
Den næste sang er til en meget særlig person,
som har været hos mig gennem tykt og tyndt.
Min hund, Uskyld.
Jeg elsker dig så højt
Du hjælper mig gennem svære tider
Du er der også i de gode tider
Du giver mig lyst til at rime
Vi hygger os hver en time
- Hej. - Du skræmte mig helt vildt.
- Hvad laver du her? - Jeg ville bare lige tjekke.
- Har nogen managere henvendt sig? - Nej, onkel Jim.
Tingene går jo ikke altid, som man troede.
Det er godt, at jeg har iværksat en nødplan.
Sådan er din manager. Jeg gør ting, du slet ikke har bedt om.
Hvad for en nødplan?
- Bare en lille video, jeg har lagt ud. - Hvad for en video?
Som din manager måtte jeg træffe en administrativ beslutning.
Hvilken video har du lagt ud?
Videoen med gratis stemmetræning bliver en succes.
- Den måtte du jo ikke lægge ud! - Du gav mig ikke noget valg.
- Hvorfor... - Du er fyret.
Nærmere fyr og flamme, for den her beslutning...
Jeg sagde, du er fyret!
Miranda...
Du sagde, at jeg kun kunne blive berømt via dine dumme, små trin.
Men du tog fejl.
Jeg måtte selv gøre alt arbejdet, og se mig nu.
Du aner ikke, hvad du laver.
Jeg har ikke brug for dig.
Men Miranda, vi er en familie.
Jeg har ikke brug for dig.
Javel.
Før vi slutter for i aften,
har jeg en overraskelse til jer.
Tag rigtig godt imod min helt særlige gæst,
Amanda.
Tak. Tak, Owen.
Jeg har forberedt en meget særlig sang til jer her i aften.
Jeg vil gerne tilegne sangen til Owen, for når alt kommer til alt,
har alle mine ofre været det hele værd
på grund af vores kærlighed til hinanden.
Sangen hedder: "And I will always love you."
Hvis jeg blev
Ville jeg bare være i vejen
Så jeg tager af sted
Men jeg ved
At jeg vil tænke på dig
Hele vejen
Og jeg
Vil altid elske dig
Jeg vil altid elske dig
Stop, stop, stop. Stands musikken.
Stands båndet. Ja.
Hvor var det sjovt!
Det må I undskylde. Det var...
Det var en lille joke, Amanda og jeg ville lave med jer
for at overrumple jer lidt.
Det, jeg egentlig ville, var...
April, er du sød at komme op på scenen?
Tak.
April...
Vil du gifte dig med mig?
- Ja! - Hvad?
Du har jo allerede friet til mig!
Den var god! Hun er så skæg.
Nej, seriøst. Jeg skal...
Jeg skal give April ringen nu, så...
- Nej, du gav mig den. - Ja, du skulle holde den.
Det her er en misforståelse! Han friede til mig ude bagved lige før.
Du lever dig rigtig ind i joken.
- Owen, hvad laver du? - Jeg...
Nå, tak.
Nå, men hun sagde ja!
Stop så! Hold op med at klappe!
Hvordan kunne du vælge hende? Jeg er meget pænere.
Hold så op!
Hvorfor griner I?
Hvorfor er det sjovt, at nogen elsker mig?
Du må hellere gå nu.
- Giv mig den ring! - Nej!
Giv mig ringen!
Den er min!
Mor! Du må ikke lade dem gøre det! Hjælp mig! Mor!
STAGE DOOR KUNSTERE OG MANDSKAB - INDGANG
Mor? Tag telefonen!
Onkel Jim!
Er du der?
Hallo? Hvor er I alle sammen henne?
Hvad er klokken?
Jamen er det ikke den lille mor, som ikke gad komme til sin egen datters koncert.
Har jeg... Har jeg sovet over mig?
Jeg bad dig om én ting, mor.
Én ting.
At møde op!
- Miranda, du er helt våd! - Ja, jeg er helt våd!
Jeg gik hjem i regnvejr, fordi ingen kom efter mig. Og det er din skyld!
Nej, det... Nej!
"Nej"?
Er det alt?
Har du ikke andet at sige?
Ingenting, mor? Ikke andet du vil sige til mig, mor?
Vil du gerne vide, hvorfor jeg ikke kom?
Hvor skal du hen?
De her er skyld i, at jeg gik glip af din koncert!
De gør mig døsig og får mig til at glemme ting!
Men jeg er nødt til at tage dem,
for ellers kan jeg få nyresvigt, før jeg finder en donor!
Jeg skal måske dø, Miranda.
Du tænker kun på dig selv!
Og jeg føler, at jeg er ved at drukne.
Og jeg er så bange.
Jeg er så bange.
Og ingen i den her familie gider række ned i vandet og hjælpe mig.
Jeg kan ikke mere.
Jeg rejser.
Hvor tager du hen?
Det ved jeg ikke.
Men jeg vil ikke være her.
Fint!
Fint?
Fint.
GRATIS STEMMETRÆNING
SLET
Det bedste på nettet
Vild med det
Hold da op LOL!!
Fantastisk! DU ER FOR SEJ!
Hun er for lækker vild læbestift!
Onkel Jim.
Onkel Jim, det virkede!
Oversættelse: Lisa K. Villeneuve